Дохутырхэм я зэфIэкI
Узыншагъэ
 Илъэс 22-рэ зи ныбжь щIалэм дохутырхэм захуигъэзащ и бгъэгур къеузу, хьэлъэу бауэу, псчэуэ, и гур псынщIэу къеуэу зэрыщытымкIэ тхьэусыхафэхэр иIэу.
Абы и узыншагъэр къыщапщытэм IэщIагъэлIхэм къахутащ и гум и бгъум деж, кхъужьым и инагъым хуэдиз хъууэ, кIэрищIа шыкъырыр. Ар шын хъункIэ е къэуэнкIэ шынагъуэ зэрыщыIэм къыхэкIыу, Iуэхур зэбгъэтIылъэкI хъунутэкъыми, занщIэу операцэ ящIащ. Iуэху гугъур тэмэму къайхъулIащ: шыкъырыр къыхахащ, операцэ нэужь лъэхъэнэри сымаджэм къытемыхьэлъащэу екIуэкIащ. Махуэ 13 дэкIри, абы и щытыкIэм дохутырхэр арэзы къищIу, сымаджэщым щIатхыкIыжащ.
Операцэр ирагъэкIуэкIащ Республикэ клиникэ сымаджэщым торакальнэ хирургиемкIэ и къудамэм и хирургхэу Тутыкъуэ Аслъэнрэ Къамбий Мусарэ.
ЩхьэщэмыщI Изэ.
